ईटानगर: रक्षा मंत्री निर्मला सीतारमण अरुणाचल प्रदेश के ऊपरी दिबांग घाटी जिले में जवानों के साथ दिवाली मनाने के लिए मंगलवार (06 नवंबर) को यहां पहुंचेंगी. रक्षा मंत्रालय ने सोमवार (05 नवंबर) की रात सीतारमण के दौरे की पुष्टि करते हुए ट्वीट कर कहा कि हमारे जवानों के परिवारों के साथ दिवाली का जश्न मनाने की परंपरा जारी रखते हुए निर्मला सीतारमण इस साल दिनजन (असम), एंड्रा ला-ओमकर और अनिनी (अरुणाचल प्रदेश) में दिवाली का जश्न मनाएगी.